Mалакавий имтихонларни ўтказиш тартиби тўғрисидаги низом\n1. Малакавий имтиҳонлар илмий ва илмий-педагог кадрларни аттестациядан ўтказишнинг муҳим таркибий қисми ҳисобланади. Фан доктори илмий даражасига талабгор тегишли малакавий имтиҳонларни топшириши керак.\n2. Ўзбекистон Республикаси фуқаролари учун малакавий имтиҳонлар «Ўзбекистоннинг энг янги тарихи», «Чет тили» ҳамда диссертация мавзусига мувофиқ ихтисослик фанидан, шунингдек, фан сохалирига кўра ушбу Низомнинг 4-7 бандларида белгиланган фанлардан ўтказилади. Ушбу имтиҳонлар етакчи олий таълим ва илмий-тадқиқот муассасалари томонидан ишлаб чиқилган ҳамда Ўзбекистон Республикаси Олий аттестация комиссияси (бундан кейин – ЎзР ОАК) томонидан тасдиқланган дастурлар асосида топширилади.\nАниқ ва табиий фанлар соҳаларидаги талабгорлар учун «Ўзбекистоннинг энг янги тарихи» фани бўйича малакавий имтиҳон дастурига «Мустақиллик мафкураси ва демократик жамият қуришнинг иқтисодий, ижтимоий-сиёсий, маънавий негизлари ва илмий асослари» фани бўйича ҳам саволлар блоки киритилади.\nЧет тилини эгаллаганлик даражаси тўғрисидаги сертификатга (билим даражаси IELTSнинг 5,0 баллидан, TOEFLнинг 67 баллидан кам бўлмаган ёки уларга тенглаштирилган бошқа тизимлар балларига мос келиши керак) эга бўлган фан доктори илмий даражасига талабгорлар чет тили бўйича имтиҳон топширишдан озод этилади.\n3. Чет эл фуқаролари учун малакавий имтиҳонлар диссертация мавзусига мувофиқ ихтисослик фанидан ўтказилади.\n4. Ижтимоий-гуманитар ва иқтисодиёт фанлари соҳаларидаги илмий даражага талабгорлар “Мустақиллик мафкураси ва демократик жамият қуришнинг иқтисодий, ижтимоий-сиёсий, маънавий негизлари ва илмий асослари” бўйича махсус имтиҳонни ҳам топширишлари керак.\nУшбу махсус имтиҳон ЎзР ОАК томонидан тасдиқланган алоҳида тартиб асосида ўтказилади.\n5. Аниқ ва табиий фанлар хамда тиббиёт, иқтисодиёт ва педагогика фанлари соҳаларидаги илмий даражага талабгорлар «Математик моделлаштириш ва математик статистика асослари» фани бўйича малакавий имтиҳонни ҳам топширишлари керак.\n6. Иқтисод фанлари доктори илмий даражасини олиш учун талабгорлар, шунингдек, иқтисодиёт назарияси бўйича малакавий имтиҳон топширадилар.\nПедагогика фанлари доктори илмий даражасини олиш учун талабгорлар «Умумий педагогика, педагогика ва таълим тарихи» фанидан ҳам малакавий имтиҳон топширадилар.\n7. Чет тили сифатида инглиз, француз ёки немис тилидан имтиҳон топширилиши мумкин. Диссертация ишини бажариш учун бошқа чет тилини билиш талаб қилинадиган ҳолларда ЎзР ОАК билан келишилган ҳолда малакавий имтиҳон ана шу тилдан топширилиши мумкин.\nЧет тили сохалари бўйича филология фанлари доктори илмий даражасини олиш учун талабгорлар иккинчи чет тили фанидан малакавий имтиҳон топширадилар.\n8. Фан доктори илмий даражасига талабгорнинг олий маълумоти ёки номзодлик диссертацияси соҳаси диссертация тайёрланган фан тармоғи йўналишига мувофиқ бўлмаса, ушбу фан тармоғига татбиқан умумилмий фан бўйича, яъни ушбу фан тармоғининг асосий мазмуни ҳамда умумметодологик ва назарий муаммоларини етарлича кенг қамраб оладиган фан бўйича қўшимча малакавий имтиҳон (ёки имтиҳонлар) топширилади. Топширилиши керак бўлган имтиҳонларни ЎзР ОАК белгилайди.\n9. Талабгорнинг олий маълумоти соҳаси диссертация ёқланаётган фан соҳасидан тубдан фарқ қилган ҳолларда ихтисослик бўйича топширилиши керак бўлган малакавий имтиҳонларни ЎзР ОАК белгилайди.\nҚўшимча умумилмий фанлар бўйича имтиҳонлар муайян фан тармоғида ихтисослашган етакчи олий таълим муассасаси учун Ўзбекистон Республикаси Олий ва ўрта махсус таълим вазирлиги тасдиқлаган дастурлар асосида топширилади.\n10. Малакавий имтиҳонларни қабул қилиш ҳуқуқи тегишли фан соҳалари бўйича илмий-ташкилий тузилмалари (кафедра, бўлим, лаборатория) мавжуд бўлган ҳамда етарли илмий ва илмий-педагогик салоҳиятга, шунингдек тегишли моддий-техник базага эга бўлган олий таълим ва илмий-тадқиқот муассасаларига ЎзР ОАК томонидан берилади.\nМалакавий имтиҳонларни қабул қилиш ҳуқуқи берилган олий таълим ва илмий-тадқиқот муассасалари имтиҳон қабул қилиш ҳуқуқи бўлмаган бошқа ташкилотлардан келган талабгорлардан ҳам мазкур имтиҳонларни олишлари шарт.\n11. Ихтисослик фани бўйича малакавий имтиҳонлар диссертация ҳимояси мўлжалланган кенгашлар фаолият кўрсатиб турган ташкилотлар ҳузуридаги малакавий имтиҳонларни қабул қилиш комиссиялари томонидан қабул қилинади.\nИхтисослик фани бўйича имтиҳон талабгорнинг назарий ва касбий тайёргарлиги даражасини, унинг ушбу фаннинг шаклланиши ва ривожланиши тарихини, умумий концепциялари ва методология масалаларини, манбаларини, шу билимлар тармоғининг асосий назарий ва амалий муаммоларини, мавжуд материални нечоғлик билишини аниқлаб бериши, унинг илмий адабиётни, шу жумладан, чет эл даврий нашрларини ҳамда илмий тадқиқотларнинг замонавий усулларини қанчалик эгаллаганлигини кўрсатиб бериши лозим.\n12. Ихтисослик фани бўйича имтиҳон икки қисмдан: ЎзР ОАК тасдиқлаган намунавий дастур-минимумдан ҳамда тегишли кафедра (бўлим, лаборатория) ишлаб чиққан ва имтиҳон олинаётган олий таълим (факультет), илмий-тадқиқот муассасасининг илмий кенгаши тасдиқлаган қўшимча дастур асосида топширилади.\nҚўшимча дастур мазкур фан тармоғининг янги бўлимларини ҳамда талабгор тадқиқотларининг йўналиши билан боғлиқ бўлган қисмларни ўз ичига олиши, шунингдек, ушбу фан тармоғидаги ютуқларни ва энг янги адабиётни ҳисобга олиши лозим. Ихтисослик фанидан имтиҳон дастурининг мазкур қисмида талабгор тегишли фан тармоғи ривожининг ҳозирги аҳволи, муаммолари ва истиқболларини, ўтказаётган тадқиқотларининг ўрни, янгилиги ва аҳамиятини кўрсатиши керак.\n13. Малакавий имтиҳонларни қабул қилиш комиссиялари ҳар бир фан бўйича олий таълим ёки илмий-тадқиқот муассасасининг раҳбари томонидан ЎзР ОАК билан келишилган ҳолда бир йил муддатга тузилади. Комиссия илмий даражага эга бўлган малакали илмий ва илмий-педагог ходимлардан иборат бўлган беш - етти нафар аъзодан, шу жумладан шу фан соҳаси бўйича фан доктори илмий даражасига эга бўлган раисдан иборат бўлади. Комиссия раисидан ташқари комиссия аъзоларидан камида икки нафари фан доктори бўлиши лозим.\n14. Чет тили бўйича малакавий имтиҳонларни қабул қилиш комиссияси чет тиллар кафедраларининг ўқитувчиларидан (шундан камида икки нафари илмий даражага эга бўлиши керак) иборат бўлган беш - етти нафар аъзодан, шу жумладан талабгорнинг ихтисослиги бўйича фан доктори илмий даражасига эга бўлган ва тегишли чет тилида эркин гаплаша оладиган мутахассисдан иборат таркибда ЎзР ОАК билан келишилган ҳолда бир йил муддатга тузилади.\n15. Малакавий имтиҳонларни қабул қилиш комиссиялари, унинг аъзоларининг камида тўрт нафари, шу жумладан фан доктори иштирок этаётган бўлса, имтиҳон олишга ҳақли.\n16. Талабгорлар рўйхати буйруқ билан расмийлаштирилиб, жамоатчиликка эълон қилинади. Буйруқда малакавий имтиҳонни ўтказиш жойи ва вақти аниқ кўрсатилиши керак.\n17. Малакавий имтиҳонлар сессиялар шаклида йилига уч марта: февраль, май ва ноябрь ойларида белгиланган режа асосида қабул қилинади.\nБир сессия давомида талабгорга кўпи билан иккита малакавий имтиҳонни топширишга рухсат берилади.\nМалакавий имтиҳонларни экстерн тарзида сессия пайтида топшириш масаласи малакавий имтиҳонни қабул қилувчи муассаса томонидан ҳал этилади.\n18. Имтиҳон қабул қиладиган муассаса малакавий имтиҳон қабул қилинишидан беш кун олдин талабгорлар рўйхатини, имтиҳон қабул қилиш вақти, жойи ва комиссиянинг таркибига доир маълумотларни кузатув хати билан бирга ЎзР ОАКга юбориши зарур.\nЎзР ОАКни хабардор қилмасдан малакавий имтиҳонларни олиш ман этилади.\n19. Малакавий имтиҳонларда имтиҳон ўтказилаётган муассасанинг тегишли кенгаши аъзолари, муассаса директори (ректор, бошлиқ), директор ўринбосари (проректор, бошлиқ ўринбосари), муассаса бўйсунувчи вазирлик ёки идоранинг вакиллари қатнашиши мумкин.\n20. ЎзР ОАК малакавий имтиҳонларда қатнашиш ва уни назорат қилиш учун ўз вакилларини юбориши мумкин. Малакавий имтиҳонлар нохолис ўтказилган тақдирда ЎзР ОАК имтиҳон натижаларини бекор қилади.\n21. Малакавий имтиҳонлар билет бўйича ёзма ва оғзаки шаклларида ўтказилиши мумкин. Талабгор жавоб тайёрлаш учун имтиҳон варақаларидан фойдаланади. Имтиҳон варақалари имтиҳондан кейин бир йил давомида сақлаб турилади.\nТалабгор билет бўйича саволларга имтиҳон комиссияси аъзолари олдида жавоб беради. Имтиҳон комиссияси аъзолари талабгорга имтиҳон қабул қилинаётган фан бўйича қўшимча саволлар беришга ҳақлидирлар. Имтиҳон натижалари бўйича комиссия аъзоларининг ҳар бири ўз бахосини комиссия раисига маълум қилади. Комиссия раиси умумий баҳони ўрта арифметик равишда чиқаради.\n22. Талабгорнинг билим даражаси 100 баллик тизимда бутун сонлар билан баҳоланади. Бунда баҳолаш "аъло" (86 – 100), "яхши" (71 – 85), "қониқарли" (55 – 70) ва "қониқарсиз" (0 – 54) кўринишида бўлади.\nИхтисослик фани бўйича малакавий имтиҳон топшираётганда талабгор дастур-минимум доирасида мустаҳкам, чуқур билимларини намойиш этган тақдирдагина ижобий баҳо қўйилади.\n23. Ҳар бир талабгор учун малакавий имтиҳон баённомаси тўлдирилиб, унда талабгорга берилган имтиҳон саволлари ёзилади.\nМалакавий имтиҳон баённомасини имтиҳонда қатнашган комиссия аъзолари имзолайди, уларнинг илмий даражаси, илмий унвони ҳамда Олий малакали илмий ва илмий-педагог кадрлар ихтисосликлари рўйхатига мувофиқ ихтисослиги кўрсатилади.\nМалакавий имтиҳон баённомаси муассаса раҳбари томонидан тасдиқланганидан кейин малакавий имтиҳонлар топширилган жойда сақланади.\n24. Ҳар бир малакавий имтиҳон топширилганлиги ҳақида гувоҳнома берилади.\nМалакавий имтиҳон топширилганлиги ҳақидаги гувоҳнома беш йил давомида ўз кучини йўқотмайди. Талабгорнинг диссертацияси ҳимояси малакавий имтиҳонлар топширилганлиги ҳақидаги гувохноманинг хақиқийлик муддатида ўтказилиши лозим.\n25. Агар талабгор узрли сабаб билан имтиҳонга келмаса, муассаса раҳбари рухсати билан ўрнатилган тартибда ЎзР ОАКни хабардор қилиб, жорий сессия давомида имтиҳон топширишга қўйилиши мумкин.\nБир сессия давомида малакавий имтиҳонни такроран топширишга йўл қўйилмайди.\nТалабгор малакавий имтиҳонни қабул қилиш комиссиясининг қарори устидан жорий сессия давомида муассаса раҳбарига шикоят ёзиш ҳуқуқига эга. Муассаса раҳбарининг қарори узил-кесил ҳисобланади.\n26. Олий таълим муассасалари ректорларига, илмий-тадқиқот муассасалари раҳбарларига ҳамда уларнинг ўринбосарларига (проректорларига) ўз асосий иш жойларида малакавий имтиҳонларни топширишларига рухсат берилмайди.\n27. Малакавий имтиҳонлар олдига қўйилган талабларга риоя қилиниши учун имтиҳон ўтказаётган муассаса раҳбари ва имтиҳон комиссияси раиси маъсулдирлар.\n28. Малакавий имтиҳонларни қабул қилиш комиссиясининг ишини ЎзР ОАК ҳамда имтиҳон ўтказаётган муассасанинг раҳбарияти назорат қилиб боради.\n29. Малакавий имтиҳонларни қабул қилиш ҳуқуқи берилган муассасалар имтиҳонларнинг натижалари тўғрисида йилига бир марта декабрь ойида ЎзР ОАКга маълумот беришлари шарт.


05 июл 2022, Тошкент вақти: 12:09\nМосквадаги АҚШ элчихонаси - 15 апрель, 2021\nАмерика Қўшма Штатлари президенти Жо Байден маъмурияти 15 апрель куни Россияга нисбатан янги санкцияларни жорий этди.\nБайден ҳозирлаган фармонга мувофиқ, АҚШ банкларига Россия банки, Молия вазирлиги ҳамда Миллий фаровонлик жамғармасидан давлат облигацияларини сотиб олиш тақиқлаб қўйилди. Бу эса сармоячиларни Россия облигацияларидан қочишга ундашини кутиш мумкин.\nБундан ташқари, АҚШдан 10 нафар россиялик дипломат бадарға қилинадиган бўлди. Улардан айримлари Россиянинг АҚШ сайловларига аралашуви ҳамда АҚШ давлат муассасалари ва мудофаа корпорациялари компьютер тизимларига қилинган ҳужумларга алоқадорлиги айтилмоқда.\nСанкциялар эълон қилиниши ортидан Байден Вашингтон Москва билан барқарор, олдиндан башорат қилиш мумкин бўлган муносабатда бўлишни исташини айтди. Унинг сўзларига кўра, АҚШ Россияга қарши кенг қамровли санкциялар орқали «эскалация ва можаро циклини бошлашни» хоҳламайди.\nАйни чоқда, Байден «агар Россия демократиямизга аралашишда давом этса, жавоб бериш учун қўшимча чора кўришга тайёрман» дея огоҳлантирди.\nБайденнинг айтишича, у президент Владимир Путин билан суҳбат чоғида Россия АҚШ сайловларига аралашгани ва SolarWinds киберҳужумини амалга оширгани учун Вашингтон «мутаносиб равишда» жавоб бериши ҳақида огоҳлантирган.\nБайден АҚШ Россиянинг бу ҳаракатларига жавобан янада кучлироқ чора кўришга қодир эканини, аммо эскалация олдини олиш учун бундай қилмаганини айтди.\nМосква дарҳол санкцияларни қоралади ва жавоб қайтариши ҳақида огоҳлантирди.\nЯнги санкциялар Россия Украина билан чегарадош ҳудудда қўшин тўплаётгани ҳамда мухолифатчи Алексей Навальний қамоққа улоқтирилгани учун Ғарб ва Россия ўртасида зиддиятлар кучайиб бораётган бир пайтда эълон қилинди.\nАммо Байденнинг айтишича, АҚШ ва Россия «биргаликда ишлаши мумкин ва лозим бўлган» масалалар ҳам бор. Хусусан, президент икки мамлакат стратегик ядровий қуролларга оид New START шартномасини узайтиришга келишиб олганини бунга мисол ўлароқ келтирди.\nХабарларга кўра, ёзда Байден ва Путин саммит ўтказиши мумкин. Саммит икки мамлакат ўртасида қуролларни назорат қилиш ва хавфсизлик соҳасида ҳамкорликни давом эттириш масаласида музокаралар бошланишига йўл очиши мумкин.\n«Биз Россия ва Қўшма Штатлар ҳамкорлигини талаб қиладиган муҳим глобал муаммолар, шу жумладан, Эрон ва Шимолий Корея туғдирадиган ядровий таҳдид, глобал миқёсда тарқалган пандемияга барҳам бериш ва инсониятга таҳдид солувчи иқлим ўзгариши каби муаммоларни ҳал қилишимиз мумкин», - деди АҚШ президенти.\nБайден, шунингдек, АҚШ Европадаги иттифоқчилари ва ҳамкорларини қўллаб-қувватлашда давом этишини таъкидлади ҳамда Россия Украина чегарасида ва босиб олинган Қримда ҳарбий тўплаётганидан хавотирда эканини таъкидлади.\n«Деэскалация вақти келди. Мулоҳазали мулоқот ва дипломатик жараёнлар орқали олдинга қадам ташлашимиз керак», - дея қўшимча қилди президент.\nАҚШ Давлат котиби Антони Блинкен ҳам санкциялар ҳақида алоҳида баёнот эълон қилди. Блинкен ўз баёнотида Навальний тақдиридан хавотир билдирди.\nНАТО ва Европа Иттифоқи АҚШнинг Россияга қарши янги санкция жорий қилиш қарорини қўллади.\n«АҚШ 15 апрель куни Россиянинг беқарорлаштирувчи фаолиятига жавоб чоралари ҳақида эълон қилгани муносабати билан шуни маълум қиламизки, НАТО иттифоқчилари АҚШни қўллаб-қувватлайди ва мамлакатга бирдамлик изҳор қилади», дейилади альянс эълон қилган баёнотда.


Афғонистонда сиёсий бўҳрон кучаймоқда\n29 ноябр 2021, Тошкент вақти: 10:11\nЕИ кузатувчилар миссияси бошлиғининг ўринбосари Димитра Лоанноунинг билдиришича, 20 август куни бўлиб ўтган президентлик сайловларида баъзи сайлов участкаларида овозлар оммавий равишда қалбакилаштирилганига оид маълумотлар бор.\nАфғонистонда сайловдан кейин вужудга келган бўҳрон янги босқичга ўтди. 16 сентябр куни мамлакат сайлов комиссияси ўтган ойда ўтказилган сайловнинг дастлабки натижаларини эълон қилди.\nАфғонистон Мустақил сайлов комиссияси эълон қилган дастлабки натижаларга кўра, ғалаба иқтидордаги президент Ҳамид Карзайга берилаётгани сайловдан кейин мамлакат сиёсий майдонида вужудга келган вазиятни янада таранглаштирди.\nМустақил сайлов комиссияси 20 августда афғонистонлик сайловчиларнинг 54,6 фоизи президент Карзайга овоз берганини айтмоқда. Бу эса унинг сайловнинг биринчи босқичидаёқ қайта сайланиши учун етарли бўлади.\nКарзайнинг асосий рақиби собиқ ташқи ишлар вазири Абдуллоҳ Абдуллоҳ 28 фоиз овоз тўплай олгани айтилмоқда.\nСайлов комиссия вакили Довуд Нажафий Кобулда ўтказилган матбуот анжуманида сайловда 39 фоиздан сал камроқ ёки 5,9 миллион сайловчи қатнашганини маълум қилди.\nБу натижалар бошқа бир идора, сайловга оид шикоятлар бўйича комиссия тасдиқламагунига қадар ҳақиқий ҳисобланмайди. Бу комиссия эса 10 фоиз сайлов участкаларидаги овозлар қайтадан саналиши лозимлигини айтмоқда.\nБундан ташқари, Карзай маъмуриятининг баъзи мулозимларига кўра, охир-оқибат Карзай ғолиб деб эълон қилинса, у Ғарб ҳукуматлари томонидан ишлаб чиқилган ҳукуматдаги ўринларни тақсимлаш шартларига амал қилиши лозим бўлади.\nЧоршанба куни Европа Иттифоқи кузатувчилари миссияси берилган овозларнинг қарийб бир ярим миллионга яқини “шубҳа туғдираётган”ини баён қилди. Бунда шубҳали овозларнинг бир миллиондан ортиғи Карзайга тегишли бўлиб, 300 минги Абдуллоҳга тааллуқли экани айтилмоқда.\nМиссия бошлиғининг ўринбосари Димитра Лоанноу Кобулда ўтказилган матбуот анжуманида баъзи сайлов участкаларида овозлар оммавий равишда қалбакилаштирилганига оид маълумотлар борлигини таъкидлади.\nЕвропа Иттифоқи кузатувчилар миссиясининг етакчиси Филиппе Мориллон Озодлик радиоси билан суҳбатда Афғонистон расмийларини бу маълумотларни текширишга чақирди.\n- Биз оммавий қалбакилаштирувларнинг олдини олишга ҳаракат қилдик. Бироқ бунинг уддасидан чиқа олмадик. Энди оммавий қалбакилаштирувлар рўй берганини тасдиқлашдан бошқа иложимиз йўқ ва Афғонистон расмийларини якуний натижалар эълон қилинишидан аввал бу борада тергов ўтказишга чақирамиз, деди Европа Иттифоқи вакили.\nКарзайнинг сайлов штаби вакиллари бу баёнотни “нохолис, масъулиятсиз ва Афғонистон Конституциясига зид” дея атаб, уни рад этди.\nАфғонистон Ахборот ва маданият вазири Карим Хуррам Озодлик радиоси билан суҳбатда бу айбловларга янада кескинроқ баҳо берди.\nУ Ғарб давлатларини вазиятга таъсир этиб, Карзайга ҳокимиятни тақсимлаш шартларини қабул қилиш борасида босим ўтказишга уринаётганликда айблади.\n- Бу босимдан мақсад ўзи мустақил ҳаракат қила олмайдиган кучсиз ва тобеъ ҳукуматни яратишдир, деди афғон расмийси.\nХуррамнинг таъкидлашича, бу режалар анча аввал мақсад қилинган.\nБунга мисол ўлароқ, Хуррам президент Карзайнинг май ойида Қўшма Штатларга қилган сафари чоғида ҳукуматга муқобил бўлган “ижрочи кенгашни тузиш ҳақидаги муҳокамалар бўлиб ўтганди”, дея таъкидлади.\nХуррам Ғарб давлатларининг Афғонистон ички ишларига аралашишга ҳаракат қилаётгани янгилик эмаслиги, лекин расмий Кобул бу ҳаракатларга қаршилик қилишда давом этишини қўшимча қилди.\n- Аралашув ҳаракатлари ва босим ҳар доим бўлган. Бу бугун пайдо бўлган вазият эмас. Босим сайловлардан анча аввал ўтказила бошлади ва сайлов пайтида ҳам, сайловдан кейин ҳам босим ўтказиш ҳаракатлари давом этмоқда, деди Хуррам.\nАфғон расмийсининг бундай кескин баёнотлари Карзай ҳукуматининг аскилғарб руҳидаги баёнотларининг навбатдагиси бўлди.\nБу айбловларга ғарб давлатлари ҳозирча муносабат билдирганлари йўқ.


29 июнь, 2017, 15:37\nИккинчи даврада “Шўртан”ни тарк этиши мумкин бўлган футболчилар рўйхати аниқ бўлди.\nЖорий мавсумнинг биринчи ярмини қониқарсиз якунлаган “Шўртан” жамоаси, нафақат мураббийлар штабида балки футболчилар таркибида ҳам ўзгаришлар қилишни режалаштиргани ҳақида сайтимиз орқали аввал ҳам хабар бериб ўтган эдик.\nКлуб расмий сайтининг маълум қилишича, куни кеча, клуб раҳбарияти, “оқ бўрилар” сафини давралар оралиғидаги таннаффус давомида, тарк этиши мумкин бўлган футболчилар рўйхатини эълон қилди. Унга кўра, Саидкамол Акбаров, Азиз Ғуломхўжаев, Зафар Полвонов, Сирож Хамраев, Қадамбой Нурметов, Акмал Холматов, Ботир Қораев, Сардор Собирхўжаев каби футболчиларимиз трансфер ойнасига қўйиладиган бўлди.\nБундан ташқари, танаффусдаги ўқув-йиғин машғулотлари давомида “Шўртан”га келиб қўшиладиган янги футболчилар ҳақида ҳам сайтимиз орқали кейинги хабарларимизда маълумот бериб ўтамиз.


Ипотека-банкдан янги хизмат: мижозларга янада қулайлик яратиш мақсадида валюталарни мобил иловалар орқали сотиш йўлга қўйилди | Qaraqalpaqstan Xabar Agentligi\nИпотека-банкдан янги хизмат: мижозларга янада қулайлик яратиш мақсадида валюталарни мобил иловалар орқали сотиш йўлга қўйилди\nЎзбекистонда янги босқичда, халқчил руҳда амалга оширилаётган ислоҳотларга ҳамоҳанг тарзда банк тизимида ҳам янги механизмлар жорий этилиб, бир қатор ислоҳотлар олиб борилмоқда. Хусусан, фуқароларга кўрсатилаётган замонавий хизматлар турлари кенгайиб, тадбиркорлар ва аҳоли учун молиявий очиқлик таъминланмоқда.\nПрезидентимиз Шавкат Мирзиёевнинг 2018 йил 23 мартдаги “Банк хизматлари оммабоплигини ошириш бўйича қўшимча чора-тадбирлар тўғрисида”ги қарори бу борадаги ишларни янги босқичга олиб чиқди. Мазкур қарор ижроси юзасидан молия-банк тизимида банк хизматлари истеъмолчиларининг ҳуқуқ ва қонуний манфаатларига, айниқса, ҳудудларда риоя этиш ҳамда молия бозорини ривожлантириш, шунингдек, хизмат кўрсатиш маданияти ва аҳолининг банк тизимига бўлган ишончини янада ошириш юзасидан тизимли ишлар амалга оширилмоқда. Хусусан, 2018 йил 1 апрелдан эътиборан жисмоний шахслар учун хорижий валютани нақд кўринишда ечиб олиш механизми амалиётга изчил татбиқ этилмоқда.\nЎзбекистон Миллий ахборот агентлиги мухбири бу борадаги амалий ишлар билан танишиш мақсадида республикамиздаги нуфузли молия муассасаларидан бири – “Ипотека-банк” АТИБда бўлиб, банк тизимини ислоҳ қилиш, мижозларга замонавий банк хизматларини тақдим этиш борасида олиб борилаётган ишлар, амалий натижалари билан яқиндан танишди.\n– Ҳозирда банкимиз томонидан мижозларга замонавий банк хизматларини тақдим этиш мақсадида хизмат кўрсатишнинг универсал шакли тажриба сифатида қўлланилмоқда. Таъкидлаш мумкинки, дастлабки натижаларнинг ўзиёқ мижоз ва банк ўртасидаги муносабатларнинг янада яқинлашганидан далолат бермоқда. Банкимизда мижозларга янада қулайлик яратиш мақсадида 1 апрелдан «Ипотека-банк»нинг мобил иловаси орқали VISA халқаро тўлов карталарига хорижий валютани эркин айирбошлаш имконияти яратилди, – дейди “Ипотека-банк” АТИБнинг Валюта айирбошлаш амалиётлари махсус бошқармаси бошлиғи Баҳром Отабеков. – Бунинг учун мижоз номига “Ипотека-банк”нинг исталган филиалида миллий валютадаги сўм пластик ва VISA халқаро тўлов картаси очилган бўлса кифоя. Айтиш мумкинки, мижоз ариза берганидан сўнг VISA халқаро тўлов картаси 1 кун давомида тайёр бўлади.\nҲозирда «Ипотека-банк»нинг барча филиалларида конверсион амалиётлар бўлимлари мижозларга самарали хизмат кўрсатмоқда. Бу бўлимларда жисмоний шахсларга ва якка тартибдаги тадбиркорларга VISA халқаро тўлов картасини очиш ва уларга ҳеч қандай чекловларсиз, қисқа фурсатларда валюта маблағлари сотиш ва сотиб олиш йўлга қўйилган.\nБугунги кунда «Ипотека-банк» тизимида 70та валюта айирбошлаш шохобчаси қонунчиликда белгиланган тартиб асосида валюта маблағларини қабул қилмоқда. Шохобчалар валюта айирбошлаш терминаллари билан таъминланган бўлиб, улар орқали жисмоний шахслар халқаро тўлов карталарига (VISA) сотиб олинган хорижий валютани нақд кўринишда ечиб олиш имкониятига эга.\nҲозирда ҳар бир жисмоний шахс, хусусан, юртимизга ташриф буюрган сайёҳлар халқаро тўлов карта орқали 1 кунда 5 минг долларгача бўлган маблағни нақд кўринишда нафақат ечиб олиши, балки ўз маблағларини мобил иловалар орқали «Ипотека-банк» “электрон ҳамён”ларидан фойдаланиб масофадан туриб бошқариши ҳам мумкин. Мазкур амалиётлар бошқа банк мижозлари учун ҳам бирдек қўлланилади. Бу учун VISA тизимида ишлайдиган карта бўлса етарли. Бундан ташқари, фуқаролар хорижий валютани нақдлаштиришда, хоҳишига кўра, сўм кўринишда ҳам олишлари мумкин.\n«Ипотека-банк» Меҳнат филиалининг валюта айирбошлаш шохобчасидамиз. Бу ерда мижозларга юқори сифатли хизмат кўрсатилаётгани шоҳиди бўлдик. Ходимлар хушмуомала, намунали касбий маҳоратга эга эканлиги мижозлар билан суҳбатида ҳам билиниб турибди.\n– Мана бир неча йилдирки, «Ипотека-банк» мижозиман. Айтиш мумкинки, кун сайин банк хизматлари янада такомиллашиб бормоқда, – дейди Тўйчиев Исмоил. – 200 АҚШ доллари керак бўлиб қолди. Бу ерга келдим ва ҳеч қандай муаммоларсиз қисқа фурсатларда ечиб олдим. Банкда яна бир янгилик жорий этилганини эшитиб янада хурсанд бўлдик. Бу мобил илова орқали доллар сотиб олиш имконияти. Тўғриси ундан қандай фойдаланишдан хабарим йўқ эди. Ҳозиргина банк ходимлари бу ҳақда менга тўлиқ тушунтириш берди. Уйда туриб ҳам сўм пластик картамдаги маблағни VISA халқаро тўлов картамга доллар кўринишида ўтказишим мумкинлиги ҳақида атрофлича маълумотлар беришди.\n«Ипотека-банк»нинг изланувчан жамоаси тизимга креатив ёндашади. Инновацион ғоялар амалиётга кенг татбиқ этилмоқда. Биз бу ҳақда янада кўпроқ билиш мақсадида банк мутахассисига юзландик.\n– Юртбошимизнинг “Банк хизматлари оммабоплигини ошириш бўйича қўшимча чора-тадбирлар тўғрисида”ги қарори фаолиятимизнинг бош мезони, – дейди Б.Отабеков. – Банкимизнинг Тошкент шаҳар филиалида республикада биринчилардан бўлиб янги тизим жорий этдик. Бунда мижозларимизга бир жойнинг ўзида ортиқча оворагарчиликсиз барча турдаги банк хизматлари кўрсатилади. Яъни мижоз электрон навбат орқали чақирилади ва битта ходим универсал тизимда барча саволларига жавоб бериб, тегишли консультатив ёрдам ва хизмат кўрсатади.\nБанк фаолиятида яна бир муҳим янгилик – “Ипотека-банк” АТИБнинг Миробод мини-банки фаолияти билан боғлиқ. Бу ерда 15 соатлик иш тизими йўлга қўйилганига гувоҳ бўлдик. Эндиликда мазкур мини-банк мижозларга 8:00 дан 23:00 гача узлуксиз тартибда хизмат кўрсатади.\nДарҳақиқат бу ерда амлга оширилган ислоҳотлар таҳсинга лойиқ. Яхшиси, бу ҳақда навбатдаги мақоламизда батафсил маълум қиламиз.\n29.04.2018, 15:07 | 297 марта кўрилди


Фарғонада кўршапалак уясини саратон касалига даво деб сотган шахс қўлга олинди — Фарғона шифокори\nФарғона вилояти Учкўприк тумани Ёйилма қишлоғида фуқаро М.Б. ИИБ бошлиғи номига ариза билан мурожаат қилиб, қўқонлик Ш.М. уни алдаб 15 300 долларини қўлга киритганини маълум қилган.\nАввалроқ фарғоналик «афсунгар» беморни жинлар билан учраштираман деб чув туширган эди.\nЎзбекистон Республикаси Президентининг 2018 йил 18 декабрда “Юқумли бўлмаган касалликларнинг профилактикасини, соғлом турмуш тарзини қўллаб-қувватлаш ва аҳолининг жисмоний фаоллиги даражасини ошириш чора-тадбирлари тўғрисида”ги қарори қабул қилинди. Фото: ...\n← Қўқонда янги тиббий марказ иш бошлади\nАлкоголнинг ҳар қандай миқдори инсультга олиб келади(ми)? →\n04.05.2018 fsh.uz 555\n19.06.2018 fsh.uz 615\n17.03.2020 fsh.uz 287


Жанубий Корея ўз экспортини АҚШ санкцияларидан озод қилди\nЖанубий Корея экспорти АҚШнинг Россияга қарши санкцияларидан озод этилди\nЖанубий Корея АҚШнинг Россияга қарши санкцияларидан озод бўлди, фақат бунинг ўрнига улар экспортни ўзлари назорат қилишни ваъда беришди.\nТОШКЕНТ, 4 март – Sputnik. Сеул Вашингтоннинг Россияга қарши санкцияларидан озод қилинди, Жанубий Корея уларнинг ўрнига мувофиқ даражада ўз экспорт назоратини ўрнатади, деб хабар қилмоқда мамлакат Савдо, саноат ва энергетика департаменти. Эслатиб ўтамиз, Жанубий Корея, бироз олдин АҚШ билан (FDPR) қонуни таъсири остига тушмаслик ҳақида музокаралар олиб борган эди. Ушбу қонун АҚШ технологиялари ёрдамида маҳсулот ишлаб чиқараётган учинчи давлатларга ҳам ўз маҳсулотини Россияга экспорт қилишни таъқиқлайди. Унинг таъсири 57 тоифадаги маҳсулотларга таъсир қилади. Жанубий Корея савдо вазири Ё Хан Гу АҚШ билан узоқ давом этган музокаралар олиб бориб, ўз мамлакатини АҚШ билан FDPR қонуни таъсири остидан чиқаришга мувофиқ бўлди. АҚШ Жанубий Корея томонидан Россияга қарши киритган чекловлардан қониққани туфайли бунга рози бўлган. Сеул ҳозирча фақат стратегик материалларга экспорт назорати жорий этган, FDPRга кирувчи товарлар тоифалари бўйича қарор қўшимча маслаҳатлашувлардан сўнг қабул қилинади. АҚШ Савдо вазирлиги Сеул расмийларига тасдиқлашига кўра, Жанубий Кореяда ишлаб чиқарилган смартфонлар, йиғилган автомобиллар, кир ювиш машиналари ва бошқа "истеъмол маҳсулотлари" FDPR қамровига тушсада, улар янги қоидалардан "истисно" эканлигини қилинган. Агар улар Россияга ҳарбий мақсадда етказиб берилаётган бўлмаса. Эслатиб ўтамиз, 21 февраль куни Россия президенти Владимир Путин Донбасс республикаларининг сўровларига жавобан Луганск ва Донецк халқ республикалари мустақиллигини тан олиш тўғрисидаги фармонларни имзолади. Москва 24 февраль куни эрта тонгда Украинани демилитаризация қилиш бўйича махсус ҳарбий операцияни бошлади. Мудофаа вазирлиги маълумотларига кўра, Қуролли кучлар фақат ҳарбий инфратузилмага зарба бермоқда, шаҳарлар ва тинч аҳолига зарба берилгани йўқ. Бунга жавобан Ғарб давлатлари 2014 йилдан бери кучайиб келаётган санкциялар янги босқичини эълон қилди. Президент матбуот котиби Дмитрий Песковнинг сўзларига кўра, Ғарбнинг чекловлари жуда жиддий, бироқ Россия уларга олдиндан тайёргарлик кўрган. Унинг қўшимча қилишича, улар Россия манфаатларига мос келадиган жавоб чораларини ишлаб чиқиш учун бўлимларни таҳлил қилиш ва мувофиқлаштиришни талаб қилади.\nроссия, жанубий корея, иқтисод\nЖанубий Корея АҚШнинг Россияга қарши санкцияларидан озод бўлди, фақат бунинг ўрнига улар экспортни ўзлари назорат қилишларини маълум қилишди.\nТОШКЕНТ, 4 март – Sputnik. Сеул Вашингтоннинг Россияга қарши санкцияларидан озод қилинди, Жанубий Корея уларнинг ўрнига мувофиқ даражада ўз экспорт назоратини ўрнатади, деб хабар қилмоқда мамлакат Савдо, саноат ва энергетика департаменти.\nЭслатиб ўтамиз, Жанубий Корея, бироз олдин АҚШ билан (FDPR) қонуни таъсири остига тушмаслик ҳақида музокаралар олиб борган эди. Ушбу қонун АҚШ технологиялари ёрдамида маҳсулот ишлаб чиқараётган учинчи давлатларга ҳам ўз маҳсулотини Россияга экспорт қилишни таъқиқлайди. Унинг таъсири 57 тоифадаги маҳсулотларга таъсир қилади.\nЖанубий Корея савдо вазири Ё Хан Гу АҚШ билан узоқ давом этган музокаралар олиб бориб, ўз мамлакатини АҚШ билан FDPR қонуни таъсири остидан чиқаришга мувофиқ бўлди. АҚШ Жанубий Корея томонидан Россияга қарши киритган чекловлардан қониққани туфайли бунга рози бўлган.\nЁ Хан Гу хулосасига кўра, бундай чора ушбу қадам Жанубий Корея компанияларини "номаълум кутиш" муддатини камайтиради. Аниқроғи Корея компаниялари Россияга экспорт учун рухсатномани ўз ҳукуматларидан олиш имконига эга бўлади.\nСеул ҳозирча фақат стратегик материалларга экспорт назорати жорий этган, FDPRга кирувчи товарлар тоифалари бўйича қарор қўшимча маслаҳатлашувлардан сўнг қабул қилинади.\nАҚШ Савдо вазирлиги Сеул расмийларига тасдиқлашига кўра, Жанубий Кореяда ишлаб чиқарилган смартфонлар, йиғилган автомобиллар, кир ювиш машиналари ва бошқа "истеъмол маҳсулотлари" FDPR қамровига тушсада, улар янги қоидалардан "истисно" эканлигини қилинган. Агар улар Россияга ҳарбий мақсадда етказиб берилаётган бўлмаса.\nЭслатиб ўтамиз, 21 февраль куни Россия президенти Владимир Путин Донбасс республикаларининг сўровларига жавобан Луганск ва Донецк халқ республикалари мустақиллигини тан олиш тўғрисидаги фармонларни имзолади.\nМосква 24 февраль куни эрта тонгда Украинани демилитаризация қилиш бўйича махсус ҳарбий операцияни бошлади. Мудофаа вазирлиги маълумотларига кўра, Қуролли кучлар фақат ҳарбий инфратузилмага зарба бермоқда, шаҳарлар ва тинч аҳолига зарба берилгани йўқ.\nБунга жавобан Ғарб давлатлари 2014 йилдан бери кучайиб келаётган санкциялар янги босқичини эълон қилди. Президент матбуот котиби Дмитрий Песковнинг сўзларига кўра, Ғарбнинг чекловлари жуда жиддий, бироқ Россия уларга олдиндан тайёргарлик кўрган. Унинг қўшимча қилишича, улар Россия манфаатларига мос келадиган жавоб чораларини ишлаб чиқиш учун бўлимларни таҳлил қилиш ва мувофиқлаштиришни талаб қилади.


February 2021 – BUXORO MUHANDISLIK-TEXNOLOGIYA INSTITUTI\nНурли келажакни кафолатловчи буюк қудрат манбаи китобдир.\nBy manaviyat Elbekova Yangiliklar Comments Off\nТўқимачилик саноати: мутахассислар тайёрлаш тизими такомиллашмоқда\nПрезидент Шавкат Мирзиёевнинг БМТ Инсон ҳуқуқлари бўйича кенгашининг 46-сессиясидаги нутқ\nBy Mirshod Talabov Yangiliklar Comments Off\nМУНЧОҚЛИ БЕЗАК САНЪАТИ\nМустақил изланувчиликка (PhD ва DSc) ўқишга кирмоқчи бўлганлар диққатига!!!\nТалабгорлар қуйидаги ҳужжатларни тақдим этадилар:\nҚисқача биографик маълумот (обʼективка – намуна 3.5 шакл бўйича ўзбекча ва русча шаклда).\nМеҳнат дафтарчасининг белгиланган тартибда тасдиқланган нусхаси (ишлаётган талабгорлар учун).\nОлий таълим муассасаси магистратураси дипломи ёки клиник ординатурани тугатганлиги (тиббиёт фанлари учун), олий маʼлумот (мутахасислик дастурлари боʼйича) тўғʼрисида диплом нусхаси.\nНашр этилган илмий ишлар рўйхати, шунингдек уларнинг нусхалари (камида 1 та мақола ОАК эътироф этган журналларда чоп этилган бўлиши ва 2 та тезис).\nЎзбекистон Республикаси Президенти Давлат стипендияси ҳужжат нусхаси (мавжуд бўлса)\nБарча хужжатлар .pdf шаклида тайёрланиб Олий таълимдан кейинги таълимни мувофиқлаштирувчи Ягона электрон тизими (http://phd.mininnovation.uz) орқали рўйхатдан ўтган ҳолда юборилади.\nОТМ ва илмий ташкилотлар талабгорларнинг мустақил изланувчиликка ҳужжатларини 15 сентябрдан 15 октябргача, 15 январдан 15 февралгача, 15 апрелдан 15 майгача, 15 июлдан 15 августгача бўлган даврларда қабул қилиши мумкин бўлади.\n“Илмий тадқиқот, инновациялар ва илмий-педагогик кадрлар тайёрлаш” бўлими\nВАТАН МЕҲРИ ВА ҚАДРИ\nЗАҲРИДДИН МУҲАММАД БОБУРТАВАЛЛУДИНИНГ 538 ЙИЛЛИГИ


Китоблар қўлма-қўлми ёки... » "Kattaqo'rgon haqiqati" газетаси\nXarita: Демонстрационный сайт » Ta'lim » Китоблар қўлма-қўлми ёки...\n30 апрель, 2019 0 1 336\nПрезидентимизнинг тавсияси билан бошланган раҳбарларнинг ўзи ўқиган таълим муассасасига бориб китоб совға қилиш акцияси қисқа фурсатларда мамлакатимиз бўйлаб кенг қулоч ёйди. Халқ таълими вазирлигининг маълумотига кўра ушбу хайрли ташаббус туфайли мактабларнинг китоб фонди 200 мингтага ошган.\nТабиийки, ушбу ташаббус туманимизда ҳам юксак қўллаб-қувватланиб, турли даражадаги раҳбар-ходимларнинг умумтаълим мактабларига келиб, китоб совға қилиши мактабларимиз китоб фондининг сезиларли даражада ошишига хизмат қилди. Буларнинг барчаси эзгуликка йўғрилган, баркамол авлод маънавиятини юксалтиришга қаратилган саъй-ҳаракатдир. Бироқ бошқа хавотир туғилади: китоблар ўз ўқувчисини топяптимикан? Ўқувчиларнинг ғайрати жўшиб, тополмай юрган ёхуд шу пайтгача харид қилолмай турган севимли адабиётини топиб, мутолаага шўнғидимикан? Табиийки, бу борада бироз оғриқли нуқталаримиз бор. Негаки, аксарият ёшларимизнинг қалбида китобхонликка бўлган меҳрни уйғота олганимизча йўқ, назаримда.\nСиз ҳам балки гувоҳ бўлгандирсиз, ижтимоий тармоқларда қисқа бир видео тарқалди. Унда эндигина уйқудан уйғониб турган болакайнинг хонага кириб келган "бегона" эркакни танимасдан "ёрдам беринг", дея қичқиргани, шошилиб қолган эркак зудлик билан стол устида турган газетани ўқий бошлаганида бола тинчланиб, бу ўзининг отаси эканлигини билгани, уни бориб қучиб олгани акс этган.\nҚисқагина видео ролик, аммо замирида ётган маъно-мазмун ҳақида мушоҳада юритганда кишида бир қанча саволлар пайдо бўлади: фарзандларимиз бизни қай ҳолатда танияпти экан? Ота ё она бўлиб, ҳаётимиз давомида қўлимизга бирор марта китоб олганимизни улар кўрганмикан? Ёки бирор марта уларга "ўғлим ё қизим, мана бу китобни ўқи, мен ўқиб маза қилдим, уни сен ҳам ўқисанг бўлади, жуда маъно-мазмунли экан", деб қўлига китоб тутқаздикми? Дарвоқе, ўқитувчиларчи, дарс чоғида бирор адабиётни севиб мутолаа қилгани, уни дарс машғулотига боғлаб, тарбиявий аҳамиятини кўрсатиб бераётган эканми? Айнан китоб орқали комилликка етиш мумкинлиги, буни ўзининг ҳаётида кўрган-кечирганини айта оладиган, китобхонликда шогирдларига намуна бўладиган устозлар бормикан? Агар ундай бўлмаса, кутубхоналаримизнинг китоб билан тўлиб-тошганидан нима наф? Ахир ўқувчи ўз-ўзидан бориб китоб титкилаб қолмайди-ку. Донишмандлардан бири "Фарзандингизга ҳар қанча насиҳат қилсангиз ҳам, барибир, у кўпроқ феълингизга қараб тарбия топади", деганда нечоғлик ҳақ эканлиги шу ерда намоён бўлади.\nХулоса сизу биздан.


08:32 24 Феврал 2020\n14:34 07.02.2020 (Янгиланган 19:45 07.02.2020) Ҳавола олиш\nЯшаш учун қиммат бўлган давлатлар рейтинги эълон қилинди. Унда дунёнинг 130 дан ортиқ давлати киритилди.\nТОШКЕНТ, 7 фев – Sputnik. Ўзбекистон яшаш учун қиммат бўлган давлатлар рейтингида 128-чи ўринни эгаллади, деб хабар қилди CeoWorld Magazine.\nРейтингда жами 132 давлат киритилган. Мамлакатларга турар-жой ва ижара нархи, озиқ-овқат ва ресторанларда овқатланиш нархлари, шунингдек аҳолининг харид қобилияти каби мезонлар бўйича баҳоланган.\n"Ўзбекистондан сўнг рўйхатда Сурия, Ҳиндистон, Афғонистон ва Покистон қайд этилган. Яшаш учун энг қиммат бўлган давлатларга Швейцария, Норвегия, Исландия, Япония, Дания, Багам ороллари, Люксембург, Исроил, Сингапур ва Жанубий Корея киритилди", - дейилган хабарда.\nЭслатиб ўтамиз, Numbeo номли интернет манбааси Тошкент - яшаш учун дунёнинг энг арзон шаҳарларидан бири эканлигини маълум қилганди. Рейтингини ҳисоблашда мутахассислар бир ойлик яшаш харажатлари, хонадон ижараси харажатлари, овқатланиш ва транспорт ҳамда тиббиёт хозматлари шунингдек аҳоли даромадини ҳам ҳисобга олишган.


Дипломатлар Тожикистон қамоқхоналарида сақланаётган қирғизистонлик маҳбусларнинг шароитлари билан танишди\n6 ва 7 май кунлари Қирғизистоннинг Тожикистондаги элчихонаси ходимлари қўшни республикадаги ахлоқ тузатиш муассасаларида жазо ўтаётган Қирғизистон Республикаси фуқаролари билан учрашувлар ўтказди.\nҚирғизистон Ташқи ишлар вазирлиги маълумотларига кўра, дипломатлар Тожикистоннинг Ваҳдат, Душанбе шаҳарлари ва Ёвон туманидаги ахлоқ тузатиш колонияларида сақланаётган тўрт нафар қирғизистонлик билан суҳбатлашган. Қирғизистон Республикаси фуқароларини сақлаш шароитлари билан танишган элчихона ходимлари маҳкумларга уларнинг ҳуқуқларини ҳимоя қилиш борасида олиб борилаётган ишлар ҳақида сўзлаб беришди.\nБундан ташқари, ушбу учрашувлар доирасида Қирғизистон халқи Тожикистон ваколатли органлари кўмагида ташкил этилган видеоалоқа орқали ўз яқинлари билан мулоқот қилиш имконига эга бўлди, дея таъкидлади ТИВ.\nФевраль ойи ўрталарида Сўғд вилоят суди раиси Бахтиёр Оқилзода 2021 йилда Тожикистонда чегарани ноқонуний кесиб ўтаётган 39 нафар Қирғизистон фуқароси қўлга олингани ҳақида хабар берган эди. Унга кўра, қўлга олинганларга нисбатан Тожикистон Республикаси Жиноят кодексининг 335-моддаси («Давлат чегарасини ноқонуний кесиб ўтиш») билан 27 та жиноят иши қўзғатилиб, қонунбузарларга турли муддатларга озодликдан маҳрум қилиш жазоси тайинланган.\nЎтган йилнинг ноябрида расмий Душанбе «чегарани ноқонуний кесиб ўтишда» айбланган уч қирғизистонликни озод қилди. Яна учтаси кейинроқ қўйиб юборилгани хабар қилинган.\nАйни вақтда Қирғизистонда худди шундай модда билан айбланган Тожикистоннинг икки фуқароси озод этилган.


Мавзуга қайтиб: Оқдарёнинг дарё йўллари - zarnews.uz\nМавзуга қайтиб: Оқдарёнинг дарё йўллари\nЎтган йил ноябрь ойида Ўзбекистон Миллий ахборот агентлиги бош директори томонидан Самарқанд вилояти Оқдарё тумани Пўлатдархон маҳалласида ўтказилган сайёр қабулда мазкур ҳудудда яшовчи аҳоли ечимини кутаётган долзарб масалалар қаторида қишлоқ йўлларининг таъмирталаблигини ҳам билдирган эди. Бу ҳақда сайтимиз ва газеталарда мақолалар чоп этилди, мутасадди идораларга ушбу масалалар юзасидан мурожаатлар йўлланди.\nЯқинда яна маҳаллада бўлиб, қабул чоғида айтилган муаммоларнинг ечими билан қизиқдик.\n– Айрим масалалар ҳал этилди, лекин асосий муаммоларимиз ҳалигача очиқ турибди, – дейди “Пўлатдархон” маҳалла фуқаролар йиғини раиси Маҳмуд Насимов. – Ҳудуднинг катталиги ва аҳоли сонининг кўплигини ҳисобга олиб, маҳаллани иккига бўлиш масаласи ечилмади. Бир неча йилдан буён таъмирга муҳтож Найман, Чоржўй, Озод, Дархон қишлоқларидаги ички йўлларнинг тақдиридан ҳам бехабармиз. Шу кеча-кундузда бу йўллардан юриш жуда оғир. 41-мактабга борадиган йўл ҳам ҳамон ўша-ўша – лой, ўйдим-чуқур...\nОқсоқолнинг гапларидан сўнг қишлоқ йўлларини кўриш мақсадида маҳалла ҳудудидан ўтган Жомбой – Пўлатдархон йўлига чиқдик. Дарвоқе, қабул чоғида аҳоли ушбу йўлнинг торлиги, тегишли йўл белгиларининг ўрнатилмагани ва транспорт воситаларининг юқори тезликда ҳаракат қилиши оқибатида бу кўчада тез-тез йўл-транспорт ҳодисалари содир бўлишини билдирган эди.\nМаҳалла фаолларининг айтишича, бу масалалар ҳамон муаммолигича турибди. Йўл торлиги етмагандек, унинг икки томонида пиёдалар йўлаклари ҳам йўқ. Асфальтдан ташқари жойлар лойлиги сабабли пиёдалар йўлнинг транспорт воситалари қатнов қисмидан юришга мажбур бўлмоқда.\nУшбу йўлдан Дархон ва Озод қишлоқларини боғлайдиган йўлга ўтдик. Аҳоли айтганича бор экан, бир замонлар асфальт ётқизилган бу йўлдан ҳозир транспорт воситаларининг юриши ҳам қийин. Кўчанинг яроқсиз ҳолга келиб қолганидан йўл ўрталарида катта-катта кўлмаклар ҳосил бўлган. Аҳолининг таъкидлашича, мутасаддилар ҳар гал бу йўл дастурга кирган, дейишади, аммо ҳеч бу дастур ижро этилмайди. Йўлнинг аҳволи эса йилдан йилга ёмон бўлиб бормоқда.\nМаҳалла болалари 41-мактабга қатнайдиган йўлнинг тақдири ҳам бир неча йилдан буён шу ҳолатда. Яқинда аҳоли ҳашар қилиб, йўлга тош тўкиб, бироз тартибга келтирибди. Лекин бу ҳам вақтинчалик чора-да.\nПўлатдархондаги йўлларнинг тақдири билан қизиқиб, туман ҳокимлиги томон йўл олдик. Туман марказига боргунча яна бир қатор ички йўлларга ҳам назар солдик. Қоратери, Кумушкент маҳаллаларида асфальт ётқизилган ёки қум-шағал тўшалиб, тартибга келтирилган кўчалар билан бирга таъмирталаб, ҳалигача лой-кўлмак йўллар. Айрим қишлоқ қабристонларига борадиган йўлларга тош ҳам тўкилмаган.\nТуман марказида ўтган йил бунёд этилган тиббиёт бирлашмаси даволаш-профилактика муассасалари атрофидаги йўллар ва автомашиналар тўхташ жойлари ҳам ўз ҳолича ташлаб қўйилган. Замонавий биноларга мос транспорт-коммуникация тизими яратилмаган.\nЭътиборимизни тортган яна жиҳат шу бўлдики, туман марказида ҳам, қишлоқларда ҳам айрим маҳаллаларда аҳоли ўз ҳовлиси олдидаги ариқларни тозалаб қўймагани ёки кўмиб юборгани оқибатида йўлда ёмғир сувлари тўпланиб қолган. Ваҳоланки, кўчанинг текис ва равонлиги, қатновга қулай бўлишидан аввало шу ерда яшовчи аҳоли манфаатдор. Маҳалла аҳли ҳам ўзлари юрадиган йўлнинг кичик таъмирлаш ишларини бажариши, ҳеч бўлмаганда ўз дарвозаси олдини тартибга келтириб қўйиши мумкинку.\n– Бугунги кунда корхонамиз тасарруфидаги 154 километр узунликдаги автомобиль йўлларида ўта таъмирталаблари ҳам, жорий таъмирлаш ишлари олиб борилиши керак бўлганлари ҳам бор, – дейди Оқдарё туман йўллардан фойдаланиш унитар корхонаси бўлим бошлиғи Ш.Нортожиев. – Ўтган йил бу йўлларда 1 миллиард 553 миллион сўмлик таъмирлаш ишларини олиб бордик. Маҳаллий бюджет ҳисобидан 826 миллион сўм маблағ сарфланиб, 4,6 километр масофада қабристонларга олиб борувчи йўлларга асфальт бетон қопламаси ётқизилди. Жорий йилда бу ишлар кўлами яна ҳам кенгаяди. 2019 йилга мўлжалланган манзилли дастур асосида туманимиз бўйича жами 24,8 километрлик ички автомобил йўлларини жорий таъмирлаш режалаштирилган. Яъни, 35 объектда 5 миллиард 176 миллион сўмлик иш бажарилади. Дастурда туман марказидаги кўчалар, Озод-Дархон, Найман йўли ҳам назарда тутилган. Шунингдек, айни пайтда Лойиш шаҳарчаси ҳудудидан ўтувчи 4р-58а “Лойишга кириш” автомобиль йўлида реконструкция ишлари олиб борилмоқда.\nДемак, пўлатдархонликлар бу йилги дастур ижросини ҳам кутишларига тўғри келади. Балки бу гал уларнинг орзулари амалга ошиб, қишлоқ йўллари таъмирланар – буни вақт кўрсатади. Хуллас, жўжани кузда санаймиз-да.\nТеглар: Оқдарё Йўл\nОқдарёда радарларни ЙҲХ ходимлари олиб кетишгани ростми? Самарқанд вилояти ИИБ ЙҲХБ жавоб беради\nСавобталаб йигитлар Самарқанд шаҳридаги уйдим-чуқур кўчаларни “ямаб” чиқибди (фото)\nОқдарёда жиддий ЙТҲ содир бўлди (фото)\n«Ўрамас - Почвон - Ғойибота" автомобиль йўлида таъмирлаш ишлари давом этмоқда


11.01.2019 14:17 0 675\nДавлатимиз раҳбари Шавкат Мирзиёев Самарқанд шаҳри Қорасув массивида қурилаётган замонавий аҳоли массивини бориб кўрди. Бу ҳақда Президентнинг матбуот хизмати хабар берди.\nШу билан бирга, ҳудудда хусусий боғча, шаҳар ички ишлар бўлими, савдо ва маиший хизмат мажмуаси, «Регистон» супермаркети қуриб битказилди. 540 ўринли умумтаълим мактаби қурилиши якунланмоқда.\nШу ерда Қорасув массивида 2019 йилда фойдаланишга топшириладиган уйлар лойиҳалари, жумладан, «Агромир билдингс» компанияси томонидан Туркиянинг замонавий технологияси асосида монолит усулида барпо этилаётган кўп қаватли турар жойлар тақдимотлари ўтказилди.\nШавкат Мирзиёев Самарқанд хонадон уй-жой\nЖамият Кеча, 11:35


Еркин Қарақалпақстан Вести Каракалпакстана 02:50:59, 08.08.2020\nОл басшылық етип атырған қәнигелескен «Бунёдбек парранда» фермер хожалығының сегиз жумысшыдан ибарат жәмәәти 3 жыл бурын қусшылықты таңлаған. Олар он мың бас таўық бағыўға болатуғын үлкен имарат қурып, қуўатлылығы жоқары инкубатор агрегатын сатып алды. Мине соннан бери жәмәәт таўық өсириў менен бирге инкубаторға мәйек қойып халыққа таўық шөжелерин де жеткерип бермекте. Ҳәр жылы бәҳәрде ҳәм жазда 4-5 мәртебе шөже шығарылады ҳәм олар үш айлық болып дән, жем жейтуғын дәрежеге жеткенше бағып, соң базарға шығарады. Тийкарғы таўықханада удайы 10 мың бас таўық бағылады ҳәм мәйек жетистириледи.\n— Мен инкубаторға бастырыў ушын мәйеклерди Самарқандтан алып келемен,-дейди фермер хожалығының баслығы Үмит Ғапбаров. — Ҳәзир менде үш айлық 16 мың бас шөжелер бар. Бурын бизиң шаңарағымыз тек дийқаншылық пенен шуғылланар едик. Солай да болса тәўекел еттик. Мине, нәтийжелеримиз жаман емес. Жылына 20-30 миллион сум, базы ўақытлары 40-50 млн сум нақ пайда алынады. Мениң билиўимше, таўықлардың күтимине айырықша итибар менен қарап, жуғымлы жем менен тәрбиясын берсең халыққа қус гөши ҳәм мәйек жетистириўди қанша көбейтемен десең сонша имканиятлар бар екен.\nБиз усап көп етип таўық бағыўды кәсип ететуғынлар жемди өзлери жетистириўи керек. Сонда өнимниң өзине түсер баҳасы арзанлайды ҳәм жәмәәтке пайда аўысады. Сол ушын биз де 70 гектар егислик жеримизге түрли дәнли дақыллар егип арзан жем таярлаймыз. Ҳәзирше нәтийжелеримиз жақсы, лекин, биз ерисилген нәтийжелер менен шекленбеймиз. Себеби, айланыста пулы бар исбилермен барлық ўақытта әжайып жетискенликлерди қолға киргизиўге тәўекел етиўине болады.\nЕ.ҚӘДЕНОВ, Беруний районы.


Азим Муллахонов: «Адабиётнинг ўз сири бор, қўшиқ матнини Бобур Бобомурод ё Ботир Эргашга кўрсатиб олинглар» (видео)\nАзим Муллахонов: «Адабиётнинг ўз сири бор,...\n31.05.2018 21:10 0 29527\nБугун, 31 май куни «Ўзбекконцерт» давлат муассасасида «Миллий эстрада санъатининг ёшлар маънавий, ахлоқий тарбиясидаги ўрни ва санъаткор одоби» мавзусида йиғилиш бўлиб ўтгани ҳақида хабар берган эдик.\nЙиғилишга таклиф этилган 85 нафар санъаткордан 4 нафари келмагани сабабли Ўзбекистонда хизмат кўрсатган кўрсатган артист Сардор Раҳимхон, хонандалар Асилбек Неъматов, Феруза Жуманиёзова ҳамда Тоҳир Усмоновнинг лицензиялари 2018 йил 31 майдан бекор қилинган эди.\nЎзбекистонда хизмат кўрсатган артист Азим Муллахонов хонандаларга қарата фикр айтар экан, энг аввал қўшиқ матнига алоҳида эътибор беришни таъкидлади.\n— Биламиз, кўпчилик ўзи, баъзида мусиқачилар ёки оранжировкачилар ҳам матн ёзиб, ашула қилиб юрибди. Лекин адабиётнинг ўз сир-асрорлари бор. Қўшиқ матнини Бобур Бобомурод ёки Ботир Эргашевга бир кўрсатиб олинглар. Кейин клипим ўтмади, деб афсус қилишдан фойда йўқ, — деди А.Муллахонов.\nЎзбекконцерт Одил Абдуқаҳҳоров Азим Муллахонов Бобур Бобомурод Ботир Эргашев\nМаданият 31/05, 19:54\n«Ўзбекконцерт» директори риёга берилган санъаткорларни қаттиқ танқид қилди (видео)\nМаданият 27/03, 10:01\nГригорий Лепс концерти учун сотилган чипталар пулини ким қайтариб беради?\nМаданият 04/04, 10:27\nАсил танлов учун асил қўшиқлар етишмагани сабабли «Зувола» муддати узайтирилди


Муҳаммад Очил. Қари билганни… (ҳажвия) — www.ziyouz.uz\nБош саҳифа Ўзбек насри онлайн антологиясиМуҳаммад Очил (1953-2017)Муҳаммад Очил. Қари билганни… (ҳажвия)\nМуҳаммад Очил. Қари билганни… (ҳажвия)\nЧори чўпоннинг оғзи қулоғида. Ахир нега хурсанд бўлмасин? Бу йилги баҳорнинг нашъу навоси ўзгача бўлаяпти-да! Кўм-кўк қирларга қараб кўзинг тўймайди. Ишқилиб қурғоқчиликдан асрасин, йил яхши келса… Ана ҳавода ёқимли ҳидлар, осмонда тўрғайлар, сайхонликда турналар, анови сўқмоқ йўлда эса…\nМашина сигналидан чўпон сергак тортди. Синчиклаб қараса, директорнинг таниш “УАЗ”и…\n— Шаҳри-азимдан меҳмон бор! Катта олим… Экология масалалари билан… Хуллас, бу гаплар сизга ортиқча. Сизнинг қиладиган юмушингиз, ҳар галгидек… Ҳув, анови дўнгликка тўшанчи тўшайсиз, чўпон кабобни ўхшатасиз, қолган майда-чуйдани шофёрдан оласиз.\n— Хўп, хўп… — Чори чўпон бош ирғади. — Меҳмонни берган, ризқини ҳам беради. Қани, марҳамат…\n… Шаҳри-азимдан келган меҳмон анча сергап чиқиб қолди. Оғзи гўшт чайнаш баробарида гапдан ҳам бўшамасди.\n— Оҳ-оҳ-оҳ! — деди у каттакон сўнгакнинг илигини кафтига уриб қоқаркан. — Ана табиату, мана табиат! Ҳавонинг тозалиги… Бай-бай… “Экологический чисто!” деганлари мана шу-да! Мен сизларга айтсам, америкаликми, японияликми олимларнинг айтишича “Табиат гўзалликларидан бебаҳра инсон, она кўкрагидан бенасиб гўдакка” ўхшаркан! Мана биз ҳам ана шундай чақалоқлар сирасига кирамиз. Шу… қани директор бова, “қултимиссин”дан яна бир ўз қўлингиз билан…\n— Бизнинг шаҳарда тоза ҳаво дефицит! Тўрт томонимизни кўмир завод, цемент завод, асфалт завод ва яна бир-бало заводлар ўраб туради. Яқинда денг, уйқум қочиб, ташқарига чиқиб, катта бир жиноятнинг… шоҳиди бўлдим!\n— Нима бирортасини бўғизлаб…\n— Э, йўқ, — қўл силтади меҳмон. — Криминал менинг соҳамга кирмайди. Мен гувоҳ бўлган воқеа ҳам экологияга боғлиқ. Шу нарсани аниқ сездимки, ёнимиздаги завод кундузи билан чанг ва газини йиғиб, тунда ҳамма ухлаганда секин ҳавога қўйвораркан! Ахир бу жиноят эмасми?! Сизларда эса тоза ҳаво! Ажойиб… Ҳиқ-қ!\n— Нима бало, кайфи ошдими?! — директор ҳушёр тортди. — Ичгани икки пиёла-ю…\nДаврада ўтирган “молдўхтир” йигит меҳмоннинг томир уриши-ю, авзойига қараб ранги қумдек оқарди.\n— Директор бова! Бунингиз нафас олмаяптими?! Сув сепинглар, сув…\nШошиб қолишганидан кимдир “Боноқува”, кимдир “Кока-кола”, ҳатто биттаси “Булунғур” конягидан ҳам сепиб юборди. Лекин бу “сепишлар”нинг фойдаси бўлмади. Меҳмоннинг нафас олиши тобора секинлашиб борарди. Директор “ветврач”га буйруқ қилди.\n— Қанақа дўхтирсан! Бир давосини топсанг-чи…\n— Ака! — йиғлагудек ҳиқиллади “ветврач”. — Меники мол дўхтир, ахир! Бунингиз қўчқор ёки хўкиз бўлсайкан…\n— Қани, шошманглар-чи! — даврага оҳиста одим отганча Чори чўпон кириб келди. — Меҳмон жигит ҳали “зовут-повут”, чанг-газ… девдима?! Демак, тушунарли… Буям, бир гапи-да. Чиқмаган жондан умид… Қани, директор, буйруқ беринг, ҳой анови “УАЗ”ингизни бу ёққа ҳайдасин!\n— Ҳой, шопир бола… Мошинни ўчирмай тур! Энди меҳмон жигитни кўтарамиз… Бундай женгил, нима бало, фақат манний каша еб ўсганми? Энди, оғайнилар, меҳмоннинг бурнини мошиннинг тутун чиқадиган трубасига яқин олиб борамиз… Ҳа, балли, ана шуннай…\n— Жон акалар! Тезроқ мени шаҳарга элтинглар! Завод-фабрикаси бор жойга… Фақат тезроқ! Ҳе, ўша тоза ҳаволарингдан ўргилдим…\n— Баракалла! Қари билганни… деганларича бор экан. Мушкул аҳволдан қутқазганлигингиз учун сизга мукофот… Биз эса, бу ердан тезроқ жўнадик. Бўлмаса…\nРукнларМуҳаммад Очил (1953-2017)\n← Аввалги Аввалги Муҳаммад Очил. Тўйдирди (ҳажвия)\nКейинги → Кейинги: Шукур Холмирзаев: «Шолоховнинг ашаддий мухлиси эдим» (2003)


ЕИ ислоҳоти узоққа чўзилиши мумкин\n20 май 2022, Тошкент вақти: 12:10\nИрландияликларнинг Лиссабон шартномасини ёқлаб овоз бергани 2004-2007 йилларда иттифоққа янги аъзолар қўшилганидан кейин блок ичида кўпдан бери кутилаётган ислоҳотларнинг татбиқ этилиши учун етарли бўлмаслиги мумкин.\nИрландияликлар Лиссабон шартномасини қабул қилгани аниқ бўлганидан кейин Европа Иттифоқи битта бўҳрондан қутулди-ю, янгиларига юз тутди.\nИрландия референдумидан кейинги эҳтирослар бироз совигач, Европа матбуоти “Ирландия ёқлаб овоз берган Лиссабон шартномаси таҳдид остида қолмоқда” қабилидаги мақолаларни эълон қила бошлади.\n27 давлатдан иборат блок ичидаги жараёнларни тартибга солувчи ислоҳотларга йўл очиб берадиган шартномани Полша билан Чехия ҳали ратификация қилгани йўқ.\nПолша президенти Лех Качинскийнинг бунга оид қарори яқин кунлар ичида қабул қилиниши кутилмоқда.\nЛекин Чехия республикаси президенти Вацлав Клауснинг ҳужжатни қабул қилиши осон кечмаслиги айтилмоқда.\n5 октябр куни Германияда чиқадиган “Die Welt” газетаси “Европага қарши бўлган бир кишилик қўрғон” деб атаган Клаус иттифоқ ичида “евроскептик” сиёсатчи ва Лиссабон шартномасининг ашаддий душмани сифатида танилган.\n3 октябр куни Ирландия референдуми натижалари эълон қилингач, Клаус ўз мағлубиятини тан олгандай бўлди.\n- Агар Ирландия референдумининг натижалари ўзгача бўлганида, учинчи, тўртинчи, бешинчи, 59-марта - ҳаммага керак бўлган ягона натижага эришилмагунча референдум ўтказишарди ва буни ҳаммамиз биламиз. Ўйлайманки, сиз ҳам мен каби бунинг нотўғри эканини сезиб турибсиз. Дунё ва Европада муаммолар бундай ҳал этилмаслиги лозим, деди Клаус.\nЛиссабон шартномасига қарши кураш якун топаётганига ишора ўлароқ Чехия раҳбари ҳужжат остига ўз имзосини қўйишни пайсалга солмаслигини ваъда қилди.\nАйни пайтда жаноб Клаус ўтган ойда 17 нафар сенатор келишувга қарши Чехия конституциявий судига топширган ариза бўйича ҳукм чиқарилмагунча ҳужжатни имзоламаслигини ҳам қўшимча қилди.\nЕвропа Иттифоқининг жорий раиси Швеция бош вазири Фредерик Райнфелдт 3 октябр куни қилган чиқишида Лиссабон шартномаси жорий йил охиригача кучга кириши учун қўлидан келганча ҳаракат қилишини баён қилди.\n- Биз бу жараённинг иложи борича тезроқ амалга ошиши учун фаол ҳаракат қиламиз. Европа Кенгаши саммитларида бу янги конституция, бу шартнома Швеция президентлиги даврида, яъни жорий йил охиргача кучга киришига умид қилаётганимизни айтганмиз. Бу биз эришмоқчи бўлган мақсаддир, деди Швеция ҳукумати раҳбари.\nРайнфелдт ва Европа Комиссияси президенти Хосе Мануэл Баррозо чоршанба куни Брюсселда Чехия бош вазири Ян Фишер билан учрашади.\nАйни пайтда “Лиссабон шартномаси туфайли очиладиган янги лавозимлар октябр ойида бўлиб ўтадиган саммитда ўз эгаларини топадими ё бу масала декабрдаги йиғингача қоладими?” деган масала долзарб бўлиб турибди.\nЛиссабон шартномаси Европа Иттифоқига аъзо давлатлар томонидан иккита икки ярим йиллик муддатга сайланадиган президент лавозимини кўзда тутади.\nБу лавозимга ҳозирча Британиянинг собиқ бош вазири Тони Блэйр очиқ қизиқиш кўрсатган. Айтилишича, унинг номзодини Лондон ва Париж қўллаб-қувватламоқда. Берлиннинг ҳам унга мойил экани айтилмоқда.\nБлэйрнинг Ироқдаги урушни қўллаб-қувватлагани унга қарши ўйнаётган омиллардан биридир. Лекин Баррозо ҳам 2003 йилда Ироқ истилосини қўллаб-қувватлаганди.\nБундан ташқари, Британиянинг евро пул бирлиги ва визасиз Шенген зоналаридан ташқарида қолаётгани Блэйр номзодига путур етказиши мумкин бўлган омиллардан бири, деб кўрилмоқда.\nТахминларга кўра, Блэйрга рақобат яратиши мумкин бўлган сиёсатчилар орасида Люксембург бош вазири Жан-Клод Жункер, Австриянинг собиқ канцлери Волфганг Шуссел ва Ҳолландия бош вазири Ян Питер Белкененделар ҳам бор.\nИттифоқ ичида “Янги президент Европа Иттифоқи мажлисларига раислик қилувчи номинал ваколатга эга шахс бўлиши лозимми ё унинг ваколатлари кенгроқ бўлиб, масалан, ташқи сиёсат масалаларини ҳал этиш ваколатига эга бўлиши керакми?” деган баҳслар ҳам бор.\nЕвропанинг ёзилмаган қоидалари бўйича президент ҳам инглиз, ҳам француз тилларида бемалол сўзлаша олиши лозим.\nЛиссабон шартномаси Европа Иттифоқининг ташқи сиёсат бўйича комиссари ваколатларини ҳам сезиларли даражада оширади. Швеция Ташқи ишлар вазири Карл Билдт бу лавозимга даъвогарлик қилаётгани, лекин Франция ва Германия унинг номзодига қарши экани айтилади.\nНима бўлганда ҳам, янги лавозимларга лойиқ сиёсатчиларни танлаш жараёни ўта қийин кечиши аниқ. Чунки бунга оид қарорларни қабул қилишда иттифоқ аъзоларининг хусусиятлари, сиёсий мафкуралари ҳамда катта ва кичик аъзо давлатлар ўртасидаги мувозанатни топиш лозим бўлади.\nЛиссабон шартномаси иттифоқнинг энергия, ижтмоий таъминот хизматлари, атроф-муҳит, космос ва қишлоқ хўжалиги соҳаларидаги муштарак ваколатларини кенгайтиради.\nШунга қарамай, унинг сиёсий кучи чекланган бўлади, чунки иттифоқнинг 27 аъзосидан ҳар бири ташқи ва мудофаа сиёсати, бюджет масалалари ва тўғридан-тўғри солиқ солиш соҳаларини ўзи ҳал қилишда давом этади.\n“Шартноманинг қабул қилиниши иттифоқ аъзолигига умидвор давлатлар учун хушхабар бўлиши мумкин”, демоқда кузатувчилар. Хусусан, Брюсселдаги Европа сиёсати бўйича тадқиқот маркази таҳлилчиси Мацей Качинскийга кўра, ҳужжат Болқон давлатларининг иттифоққа қўшилиш жараёнини тезлаштириши мумкин.\n- Ирландия референдуми натижалари ва Лиссабон шартномасининг кучга кириши Ғарбий Болқон давлатларининг иттифоққа қабул қилиниши жараёнини тезлаштиришга туртки бўлади. Хусусан, 2011 йилда Исландия ва Хорватия блокка қўшилиши мумкин Болқон давлатларииннг қолганлари эса бир неча йил ичида иттифоққа қўшилади, дейди таҳлилчи Качинский.\nБироқ Туркиянинг аъзолиги масаласи муаммолигича қолиши айтилмоқда, чунки Франция ва Германия унинг тўлақонли аъзо бўлишига қаршилик қилишда давом этаяпти.


4 қаватли бино темир йўл қуриш учун 10 метрга силжитилди\n19:20 / 05.07.2017\nХитойнинг Хуайбэй шаҳри (Анхой вилояти) ишчилари кўптонналик 4 қаватли бинони 10 метрга силжитишди. Бунга темир йўл линиясини ётқизиш учун ҳудудни бўшатиш сабаб бўлди.\nҲукумат идоралари жойлашган бино 2001 йилда қурилган. Унинг баландлиги 14 метр бўлиб, майдони 1200 кв.м.га яқин бўлган.\nШаҳар режаларидан келиб чиққан ҳолда бино ўрнида темир йўл қурилади. У Ланьчжоу — Ляньюньган ва Пекин — Шанхай йўналишларини ўзаро боғлайди.\nМаҳаллий ҳукумат экологик ва иқтисодий омилларни ҳисоблаб чиққач, бинони бузиш ўрнига уни бошқа ўринга кўчиришга қарор қилишди. Бу вазифани ишчилар бор-йўғи 28 соат ичида уддалашди. Шу билан бино шимол томонга 10 метрга силжиди.\nТаъкидлаш керак, кўптоннали бинонинг ўрнини ўзгартириш бўйича энг йирик лойиҳалардан бири ўтган асрнинг 30-йилларида Москвада амалга оширилган. Ўшанда, транспорт магистралларини кенгайтириш мақсадида бир нечта тошли ва ёғочдан барпо қилинган уйлар кўчирилган. Бу жараён 1938 йили суратга олинган, аммо катта экран юзини кўрмаган «Янги Москва» фильмида акс этган.